PRÍLOHA č.1

DCCD Doc č. 43
1/5/09

MEDZINÁRODNÁ KONFERENCIA O LETECKOM PRÁVE

(Montreal, 20. apríla – 2. mája 2009)

DOHOVOR O NÁHRADE ŠKODY
 SPôSOBENEJ TRETÍM OSOBÁM ČINMI
 PROTIPRÁVNEHO ZASAHOVANIA VOČI LIETADLÁM

______________________________________________________________________

DOHOVOR O NÁHRADE ŠKODY
 SPôSOBENEJ TRETÍM OSOBÁM ČINMI
 PROTIPRÁVNEHO ZASAHOVANIA VOČI LIETADLÁM

ZMLUVNÉ ŠTÁTY TOHTO DOHOVORU

UZNÁVAJÚC vážne dôsledky činov protiprávneho zasahovania voči lietadlám, ktoré spôsobujú škody tretím osobám a škody na majetku;

UZNÁVAJÚC, že v súčasnosti neexistujú harmonizované právne ustanovenia týkajúce sa týchto dôsledkov;

UZNÁVAJÚC význam zabezpečenia ochrany záujmov obetí tretích osôb a potrebu spravodlivej kompenzácie, ako aj potrebu chrániť letecký priemysel pred dôsledkami škôd spôsobených protiprávnym zasahovaním voči lietadlám;

SO ZRETEĽM NA potrebu koordinovaného a jednotného prístupu k poskytovaniu kompenzácie obetiam tretích osôb na základe spolupráce medzi všetkými postihnutými stranami;

OPäTOVNE POTVRDZUJÚC potrebu riadneho rozvoja medzinárodných leteckých dopravných činností a plynulého toku cestujúcich, batožiny a nákladu v súlade s princípmi a cieľmi Dohovoru o medzinárodnom civilnom letectve, daného v Chicagu 7. Decembra 1944; a

V PRESVEDČENÍ, že spoločná iniciatíva štátov zameraná na harmonizáciu a kodifikáciu niektorých predpisov, ktoré upravujú kompenzáciu za dôsledky udalosti protiprávneho zasahovania voči lietadlám počas letu, prostredníctvom nového dohovoru je najžiaducejším a najefektívnejší prostriedkom dosiahnutia spravodlivej rovnováhy záujmov;

SA DOHODLI TAKTO:
Kapitola I

Princípy

Článok 1 – Definície

Pre účely tohto dohovoru:

a)  „Čin protiprávneho zasahovania“ znamená čin, ktorý je definovaný ako porušenie Dohovoru o potláčaní protiprávneho zmocnenia sa lietadiel, podpísaného v Haagu 16. decembra 1970, alebo Dohovoru o potláčaní protiprávnych činov ohrozujúcich bezpečnosť civilného letectva, podpísaného v Montreale 23. septembra 1971, a všetky zmeny a dodatky platné v čase udalosti.

b)   “Udalosť“ nastane, keď škoda vznikne v dôsledku aktu protiprávneho zasahovania voči lietadlu počas letu.

c) 	Lietadlo je považované za lietadlo „počas letu“ kedykoľvek od okamihu, keď všetky jeho vonkajšie dvere budú zatvorené po nastúpení alebo naložení až do okamihu, keď niektoré z týchto dverí budú otvorené pre vystúpenie alebo vyloženie.

d)	„Medzinárodný let“ znamená každý let, ktorého miesto odletu a ktorého plánované miesto príletu sa nachádzajú na územiach dvoch štátov bez ohľadu na to, či let bude alebo nebude prerušený, alebo na území jedného štátu, ak na území druhého štátu dôjde k dohodnutému medzipristátiu.

e) 	„Maximálna hmotnosť“ znamená maximálnu potvrdenú vzletovú hmotnosť lietadla, bez účinku nosného plynu, ak je použitý. 

f)	„Prevádzkovateľ“ znamená osobu, ktorá používala lietadlo v čase vzniku škody, pričom v prípade, že  prevádzkovanie lietadla si vyhradila osoba, od ktorej bolo priamo alebo nepriamo odvodené právo na použitie príslušného lietadla, táto osoba bude považovaná za prevádzkovateľa. Osoba bude používať lietadlo, ak ho bude používať osobne, alebo ak  pracovníci alebo agenti tejto osoby budú používať lietadlo počas trvania svojho pracovného pomeru, v rozsahu alebo mimo rozsahu svojho oprávnenia.    

g)  	„Osoba“ znamená každú fyzickú alebo právnickú osobu vrátane štátu.

h)	„Vyššie vedenie“ znamená členov dozornej rady prevádzkovateľa, členov jeho správnej rady alebo iných vedúcich pracovníkov prevádzkovateľa, ktorí majú právomoc plniť významné funkcie pri prijímaní záväzných rozhodnutí o spôsobe, akým budú riadené alebo organizované všetky činnosti prevádzkovateľa alebo ich podstatná časť.

i)	„Zmluvný štát“ znamená štát, pre ktorý platí tento dohovor.

j)	„Tretia osoba“ znamená osobu s výnimkou prevádzkovateľa, cestujúceho, odosielateľa alebo príjemcu nákladu.

Článok 2 – Rozsah

1.	Tento dohovor  sa vzťahuje na škodu spôsobenú tretím osobám, ktorá vznikne na území zmluvného štátu zapríčinením lietadla počas medzinárodného letu v dôsledku aktu protiprávneho zasahovania. Tento dohovor bude platiť aj pre škody, ktoré vzniknú v nezmluvnom štáte, uvedené v článku 28.

2.	Ak zmluvný štát urobí vyhlásenie v tom zmysle voči depozitárovi, tento dohovor bude platiť aj pre škodu spôsobenú tretím osobám, ktorá vznikne na území tohto štátu, spôsobenú lietadlom počas iného ako medzinárodného letu v dôsledku aktu protiprávneho zasahovania.

3.	Pre účely tohto dohovoru:
	(a) škoda spôsobená na lodi plávajúcej na šírom mori alebo na lietadle letiacom nad  šírim morom vrátane exkluzívnej ekonomickej zóny, bude považovaná za škodu vznikajúcu na území štátu, v ktorom sú zaregistrované. Ak však prevádzkovateľ lietadla má hlavné sídlo podnikania na území iného štátu, ako je štát registra, škoda spôsobená na lietadle bude považovaná za škodu, ktorá vznikla na území štátu, v ktorom má (prevádzkovateľ) hlavné miesto podnikania; a 
	(b) škoda spôsobená na vrtnej plošine alebo inom zariadení trvalo pripevnenom k zemi v exkluzívnej ekonomickej zóne alebo k pevninskému  útesu bude považovaná za škodu, ktorá vznikla na území štátu, ktorý má právomoc nad touto plošinou alebo týmto zariadením podľa medzinárodného práva, vrátane Dohovoru OSN o morskom práve uzatvoreného 10. decembra 1982 v Montego Bay. 

4.	Tento dohovor nebude platiť pre škodu spôsobenú štátnymi lietadlami. Lietadlá používané v službách armády, colných orgánov a polície sa budú považovať za štátne lietadlá.
Kapitola II

Zodpovednosť prevádzkovateľa a súvisiace otázky

Článok 3 – Zodpovednosť prevádzkovateľa

1.	Prevádzkovateľ bude zodpovedný za škodu v rozsahu tohto dohovoru len pod podmienkou, že škoda bola spôsobená lietadlom počas letu.

2.	Nárok na náhradu škody podľa tohto dohovoru nevznikne, ak škoda nie je priamym dôsledkom udalosti vedúcej k jej vzniku. 

3.	V prípade ujmy na zdraví, telesnej ujmy a duševnej ujmy vznikne nárok na náhradu škody. V prípade ujmy na duševnom zdraví  nárok na náhradu škody vznikne len vtedy, ak táto ujma bola spôsobená spoznateľnou duševnou chorobou, ktorá vznikla v dôsledku telesnej ujmy alebo priameho vystavenia pravdepodobnosti hroziacej smrti alebo telesnej ujmy. 

4.	V prípade materiálnej škody vznikne nárok na náhradu škody.

5.	V prípade škody na životnom prostredí vznikne nárok na náhradu škody, ak táto náhrada je poskytovaná podľa zákona zmluvného štátu, na ktorého území škoda vznikla.

6.	V zmysle tohto dohovoru nevznikne zodpovednosť za škodu spôsobenú jadrovou udalosťou definovanou v Parížskom dohovore z 29. júla 1960 o zodpovednosti voči tretím osobám v oblasti jadrovej energie alebo za jadrovú škodu definovanú vo Viedenskom dohovore z 21. mája 1963 o  zodpovednosti voči civilným osobám za jadrovú škodu, a v dodatkoch týchto dohovorov platných v čase vzniku udalosti.

7.	Trestajúca, výstražná  alebo iná nekompenzačná náhrada škody nebude vymáhateľná.

Článok 4 – Obmedzenie zodpovednosti prevádzkovateľa

1.	Zodpovednosť prevádzkovateľa vznikajúca na základe článku 3 nepresiahne pre každú udalosť nasledujúci limit vychádzajúci z hmotnosti príslušného lietadla:

(a)  750 000 zvláštnych práv čerpania pre lietadlo s maximálnou hmotnosťou 500 kilogramov alebo menšou hmotnosťou;

b)   1 500 000 zvláštnych práv čerpania pre lietadlo s maximálnou hmotnosťou viac ako 500 kilogramov, ale  nepresahujúcou  1 000 kilogramov;

c)   3 000 000 zvláštnych práv čerpania pre lietadlo s maximálnou hmotnosťou viac ako 1 000  kilogramov, ale  nepresahujúcou 2 700 kilogramov;

d)   7 000 000 zvláštnych práv čerpania pre lietadlo s maximálnou hmotnosťou viac ako 2 700 kilogramov, ale  nepresahujúcou  6 000 kilogramov;

e)   18 000 000 zvláštnych práv čerpania pre lietadlo s maximálnou hmotnosťou viac ako 6 000 kilogramov, ale  nepresahujúcou   12 000 kilogramov;

f)   80 000 000 zvláštnych práv čerpania pre lietadlo s maximálnou hmotnosťou viac ako 12 000 kilogramov, ale  nepresahujúcou  25 000 kilogramov;

g)   150 000 000 zvláštnych práv čerpania pre lietadlo s maximálnou hmotnosťou viac ako 25 000 kilogramov, ale  nepresahujúcou  50 000 kilogramov;

h)   300 000 000 zvláštnych práv čerpania pre lietadlo s maximálnou hmotnosťou viac ako 50 000 kilogramov, ale  nepresahujúcou  200 000 kilogramov;

i)   500 000 000 zvláštnych práv čerpania pre lietadlo s maximálnou hmotnosťou viac ako 200 000 kilogramov, ale  nepresahujúcou  500 000 kilogramov;

j)   700 000 000 zvláštnych práv čerpania pre lietadlo s maximálnou hmotnosťou nad 500 000 kilogramov.]

2.  Ak sa na udalosti zúčastnia najmenej dve lietadlá prevádzkované tým istým prevádzkovateľom, bude platiť limit zodpovednosti pre lietadlo s najvyššou maximálnou hmotnosťou.

Článok 5 – Udalosti s účasťou dvoch alebo viacerých prevádzkovateľov alebo iných osôb

1.	Ak sa dve alebo viacero lietadiel zúčastnilo na udalosti spôsobujúcej škodu, na ktorú sa vzťahuje tento dohovor, prevádzkovatelia týchto lietadiel sú spoločne a nerozdielne zodpovední za škodu spôsobenú tretej osobe.

2.	Ak dvaja alebo viacerí prevádzkovatelia sú takto zodpovední, postih medzi nimi bude závisieť od ich príslušných obmedzení zodpovednosti a od miery, ktorou sa podieľali na škode.

3.	Žiaden prevádzkovateľ nebude zodpovedný za sumu prevyšujúcu prípadné obmedzenie, ktoré sa vzťahuje na jeho zodpovednosť.

Článok 6 – Zálohové platby /Preddavky

Ak to vyžaduje zákon štátu, v ktorom vznikla škoda, prevádzkovateľ vykoná  bez zbytočného odkladu platby vopred v prospech  fyzických osôb, ktoré môžu požadovať náhradu škody podľa tohto dohovoru, s cieľom naplniť okamžité hospodárske potreby týchto osôb. Takéto  platby vykonané vopred sa nepovažujú za uznanie zodpovednosti a môžu byť započítané proti všetkým čiastkam, ktoré budú následne vyplatené prevádzkovateľom ako náhrada škody. 

Článok 7 – Poistenie

1.	Vzhľadom na ustanovenie článku 4 zmluvné štáty budú vyžadovať od svojich prevádzkovateľov, aby   udržovali dostatočné poistenie alebo záruku pokrývajúce ich zodpovednosť v zmysle tohto dohovoru. Ak toto poistenie alebo táto záruka nie  sú dostupné prevádzkovateľovi pre jednotlivé udalosti, prevádzkovateľ môže splniť túto povinnosť tak, že uzatvorí úhrnné poistenie. Zmluvné štáty nebudú vyžadovať od svojich prevádzkovateľov toto poistenie alebo túto záruku v rozsahu, v ktorom sa na nich vzťahuje rozhodnutie prijaté v zmysle článku 11 odsek 1(e) alebo článku 18 odsek 3.

2.	Prevádzkovateľ môže byť požiadaný zmluvným štátom, ponad alebo v ktorom pôsobí, aby predložil dôkaz o existencii dostatočného poistenia alebo dostatočnej záruky. Zmluvný štát pritom uplatní voči prevádzkovateľom ostatných zmluvných štátov rovnaké kritériá, aké uplatňuje voči svojim vlastným prevádzkovateľom. Dôkaz, že na prevádzkovateľa sa vzťahuje rozhodnutie prijaté v zmysle článku 11 odsek 1(e) alebo článku 18 odsek 3, bude dostatočným dôkazom pre účely tohto odseku.

Kapitola III

Kompenzačný fond medzinárodného civilného letectva

Článok 8 – Vytvorenie a ciele Kompenzačného fondu medzinárodného civilného letectva

1.	Týmto dohovorom sa zakladá organizácia s názvom Kompenzačný fond medzinárodného civilného letectva, ďalej uvádzaná ako „Medzinárodný fond“. Medzinárodný fond bude zložený z Konferencie zmluvných strán, ktorej členmi budú zmluvné strany, a zo Sekretariátu, ktorý bude viesť riaditeľ.

2.	Ciele Medzinárodného fondu budú nasledovné:

a) 	poskytovať náhradu za škodu podľa článku 18 odsek 1, vyplácať náhrady za škodu podľa článku 18 odsek 3 a poskytovať finančnú podporu podľa článku 28;

b) 	rozhodovať o tom, či bude poskytnutá dodatočná kompenzácia cestujúcim na palube lietadla, ktoré sa zúčastnilo na udalosti podľa článku 9 odsek (j); 

c)     vykonávať platby vopred podľa článku 19 odsek 1 a prijímať potrebné opatrenia po vzniku udalosti s cieľom minimalizovať alebo zmierniť škodu spôsobenú udalosťou v zmysle článku 19 odsek 2; a 

d)  	plniť iné funkcie priamo zlučiteľné s týmito cieľmi.

3.	Medzinárodný fond bude mať sídlo na rovnakom mieste ako Medzinárodná organizácia civilného letectva.

4.	Medzinárodný fond bude mať medzinárodnú právnu subjektivitu.

5.	V každom zmluvnom štáte Medzinárodný fond bude uznaný ako právnická osoba, ktorá je spôsobilá podľa zákonov  tohto štátu preberať práva a záväzky, uzatvárať zmluvy, nadobúdať a predávať hnuteľný a nehnuteľný majetok a zúčastňovať sa na súdnych konaniach pred súdmi tohto štátu. Každý zmluvný štát uzná riaditeľa Medzinárodného fondu za právneho zástupcu Medzinárodného fondu.

6.	Medzinárodný fond bude oslobodený od dane a bude požívať aj ďalšie výsady, dohodnuté s hostiteľským štátom. Prostriedky Medzinárodného fondu a jeho výnosy budú oslobodené od dane vo všetkých zmluvných štátoch.

7.	Medzinárodný fond bude  mať imunitu proti súdnym a administratívnym konaniam, s výnimkou konaní týkajúcich sa úverov získaných podľa článku 17 alebo náhrad, ktoré majú byť zaplatené podľa článku 18. Riaditeľ Medzinárodného fondu  bude  mať imunitu proti súdnym a administratívnym konaniam. Konferencia zmluvných strán sa môže zriecť imunity riaditeľa. Ostatní zamestnanci Medzinárodného fondu budú  mať imunitu proti súdnym a administratívnym konaniam, týkajúcim sa aktov, ktoré vykonali z titulu svojej funkcie. Riaditeľ sa môže zriecť imunity ostatných zamestnancov.

8.	Žiaden zo štátov ani Medzinárodná organizácia civilného letectva nebudú zodpovedné za konanie, nekonanie alebo záväzky Medzinárodného fondu.

Článok 9 – Konferencia zmluvných strán

 Konferencia zmluvných strán:

a)  	si určí svoj rokovací poriadok a na každej schôdzi si zvolí svojich zástupcov;

b) 	vypracuje stanovy Medzinárodného fondu a  Smernice pre poskytovanie náhrad;

c)    	vymenuje riaditeľa a určí podmienky jeho pracovnej zmluvy, a ak táto právomoc nebude prenesená na riaditeľa, určí aj podmienky pracovných zmlúv ostatných zamestnancov Medzinárodného fondu;  

d)	prenesie na riaditeľa, okrem právomocí uvedených v článku 11, aj právomoci a kompetencie, ktoré môžu byť potrebné alebo žiaduce pre plnenie povinností Medzinárodného fondu, pričom môže tieto právomoci kedykoľvek zrušiť alebo zmeniť; 

e)	rozhodne o lehote pre zaplatenie počiatočných príspevkov a o ich výške, a určí príspevky do  Medzinárodného fondu za každý rok až do nasledujúcej schôdze Konferencie zmluvných strán;

f)  	v prípade, že bol použitý celkový limit pre príspevky podľa článku 14 odsek 3, určí celkovú čiastku, ktorá bude vyplatená obetiam všetkých udalostí, ktoré vznikli počas obdobia, pre ktoré bol uplatnený článok 14 odsek 3;

g)	vymenuje audítorov;

h)	bude schvaľovať rozpočty a určovať finančný  poriadok Medzinárodného fondu vrátane Smerníc pre investície, kontrolovať výdavky, schvaľovať účtovné závierky Medzinárodného fondu a skúmať správy audítorov a pripomienky riaditeľa k týmto správam;

i)	preskúma a prijme potrebné opatrenia k správam riaditeľa vrátane správ o nárokoch na náhradu škody, a bude rozhodovať o všetkých záležitostiach, ktoré jej predloží riaditeľ;

j)	rozhodne, či a za akých okolností môže Medzinárodný fond vyplatiť dodatočnú kompenzáciu cestujúcim na palube lietadla, ktoré sa zúčastnilo na udalosti, ak náhrada škody vymáhaná cestujúcimi podľa platného zákona neviedla k vymáhaniu náhrady porovnateľnej s náhradou, na ktorú majú nárok tretie osoby podľa tohto Dohovoru. Pri uplatňovaní tohto úsudku Konferencia zmluvných strán sa bude snažiť zabezpečiť, aby sa s cestujúcimi a tretími osobami zaobchádzalo rovnako.

k)	vypracuje Smernice pre uplatňovanie článku 28, rozhodne, či bude uplatnený článok 28, a určí maximálnu  výšku tejto pomoci;

l)	určí, ktoré nezmluvné  štáty a ktoré medzivládne a medzinárodné nevládne organizácie sa budú môcť zúčastniť, bez hlasovacích práv, na schôdzach Konferencie zmluvných strán a pomocných orgánov;  

m)	vytvorí každý orgán, ktorého pomoc bude potrebovať pre plnenie svojich funkcií vrátane ak to bude potrebné, Výkonného výboru zloženého zo zástupcov zmluvných štátov, a definuje právomoci tohto orgánu;

n) 	rozhodne, či budú získané úvery a poskytne záruku za úvery získané podľa článku 17 odsek 4 ;

o)	prijme rozhodnutia, ktoré považuje za vhodné podľa článku 18, ods. 3;

p)	 uzatvorí dohody v mene Medzinárodného fondu s Medzinárodnou organizáciou civilného letectva a inými medzinárodnými organizáciami; 

q)	požiada Medzinárodnú organizáciu civilného letectva, aby sa ujala pomocnej, usmerňovacej a dozornej funkcie vo vzťahu k Medzinárodného fondu, pokiaľ ide o princípy a ciele Dohovoru o medzinárodnom civilnom letectve uzatvoreného 7. decembra 1944 v Chicagu. ICAO sa môže ujať týchto úloh v súlade s platnými rozhodnutiami svojej Rady;

r)	v prípade potreby uzatvorí v mene Medzinárodného fondu dohody s inými medzinárodnými organizáciami; a

s)	preskúma každú záležitosť týkajúcu sa dohovoru, ktorú jej predloží zmluvný štát alebo Medzinárodná organizácia civilného letectva.

Článok 10 – Schôdze Konferencie zmluvných strán

1.	Schôdza Konferencie zmluvných strán sa uskutoční raz za  rok, ak Konferencia zmluvných  strán nerozhodne o konaní svojej nasledujúcej schôdze v inom časovom intervale. Riaditeľ zvolá schôdzu vo vhodnom čase a na vhodnom mieste.

2.	Mimoriadna schôdza Konferencie zmluvných strán bude zvolaná riaditeľom:

a)	na žiadosť aspoň jednej pätiny z celkového počtu zmluvných štátov;

b)	ak lietadlo spôsobilo škodu spadajúcu do rozsahu tohto dohovoru a náhrada škody 	pravdepodobne prevýši platné obmedzenie zodpovednosti v zmysle článku 4 dohovoru o viac ako 50 percent disponibilných prostriedkov Medzinárodného fondu; 

c)	ak bol dosiahnutý úhrnný limit pre príspevky podľa článku 14 odsek 3; alebo

d)	ak riaditeľ uplatnil svoju právomoc podľa článku 11 odsek 1 d) alebo e).

3.	Všetky zmluvné štáty budú mať rovnaké právo na zastúpenia na schôdzach Konferencie zmluvných strán a každý zmluvný štát bude mať právo na jeden hlas. Medzinárodná organizácia civilného letectva bude mať právo na zastúpenie, bez hlasovacích práv, na Konferencii zmluvných strán.

4.	Väčšina zmluvných štátov musí vytvoriť kvórum pre schôdze Konferencie zmluvných strán. Rozhodnutia Konferencie zmluvných strán budú prijímané väčšinou odovzdaných hlasov. Rozhodnutia podľa článku 9 pododseky a), b), c), d), e), j) a l), budú prijímané väčšinou zloženou z dvoch tretín hlasov.

5.	Každý zmluvný štát môže do deväťdesiatich dní od uloženia listiny o vypovedaní dohody, v dôsledku ktorého sa podľa neho výrazne zníži schopnosť Medzinárodného fondu plniť svoje funkcie, požiadať riaditeľa, aby zvolal mimoriadnu schôdzu Konferencie zmluvných strán. Riaditeľ môže zvolať Konferenciu zmluvných strán tak, aby sa konala najneskôr šesťdesiat dní po prijatí tejto žiadosti.

6.	Riaditeľ môže zvolať z vlastnej iniciatívy mimoriadnu schôdzu Konferencie zmluvných strán tak, aby sa konala šesťdesiat dní po uložení listiny o vypovedaní dohody, ak sa domnieva, že toto odstúpenie výrazne zníži schopnosť Medzinárodného fondu plniť si svoje funkcie.

7.	Ak Konferencia zmluvných strán na mimoriadnej schôdzi zvolanej v súlade s odsekom 5 alebo odsekom 6 rozhodne dvojtretinovou väčšinou prítomných a hlasujúcich zmluvných štátov, že odstúpenie výrazne zníži schopnosť Medzinárodného fondu plniť si svoje funkcie, ktorýkoľvek zmluvný štát môže najneskôr stodvadsať dní pred dňom, keď odstúpenie nadobudne účinnosť, odstúpiť od tohto dohovoru s účinnosťou od toho istého dňa.
 	
Článok 11 – Sekretariát a riaditeľ

1.	Medzinárodný fond bude mať sekretariát, ktorý bude viesť riaditeľ. Riaditeľ bude prijímať zamestnancov, dohliadať na činnosť sekretariátu a riadiť každodenné činnosti Medzinárodného fondu. Okrem toho riaditeľ:

a)	bude podávať Konferencii zmluvných strán správy o fungovaní Medzinárodného fondu a predkladať jeho účty a rozpočet;

b)	bude vyberať všetky príspevky, ktoré majú byť zaplatené podľa tohto dohovoru, spravovať a investovať prostriedky Medzinárodného fondu v súlade so Smernicami pre investície, viesť účty pre tieto prostriedky a pomáhať pri audite účtovných závierok a prostriedkov v súlade s článkom 17;

c)	bude vybavovať všetky žiadosti o náhradu v súlade so Smernicami pre poskytovanie náhrad a pripraví správu pre Konferenciu zmluvných strán o spôsobe vybavenia každej takejto žiadosti;

d)	môže rozhodnúť o dočasnom prijatí opatrenia v zmysle článku 19, ktoré bude platiť do nasledujúcej schôdze Konferencie zmluvných strán;

e)	rozhodne o dočasnom prijatí opatrenia v zmysle článku 18 odsek 3, ktoré bude platiť do nasledujúcej schôdze Konferencie zmluvných strán zvolanej v súlade s článkom 10 odsek 2 d); a

f)	skontroluje sumy predpísané v článku 4 a článku 18 a bude informovať Konferenciu zmluvných strán o každej úprave limitov zodpovednosti v súlade s článkom 31; a 

g)	bude plniť všetky ostatné povinnosti, ktorými bol poverený v Dohovore alebo na základe dohovoru, a rozhodne o každej inej záležitosti, ktorej riešením ho poverila Konferencia zmluvných strán. 

2.	Riaditeľ a ostatní zamestnanci sekretariátu nebudú žiadať alebo prijímať pokyny týkajúce sa plnenia ich povinností od iného orgánu ako Medzinárodného fondu.  Každý zmluvný štát sa zaväzuje, že bude plne rešpektovať medzinárodný charakter povinností zamestnancov a nepokúsi sa ovplyvňovať žiadneho zo svojich občanov pri plnení jeho povinností.

Článok 12 – Príspevky do Medzinárodného fondu

1.	Príspevky do Medzinárodného fondu budú:

(a)	povinné čiastky vyberané za každého cestujúceho  a každú tonu nákladu prepravené medzinárodným komerčným letom z letiska v zmluvnom štáte. Ak zmluvný štát urobil vyhlásenie podľa článku 2 odsek 2, tieto čiastky budú vybrané aj za každého cestujúceho a každú tonu nákladu]prepravené komerčným letom medzi dvoma letiskami v tomto zmluvnom štáte;

(b)	čiastky, ktoré Konferencia zmluvných strán môže určiť pre všeobecné letectvo alebo niektorú  jeho časť.

Prevádzkovateľ vyberie tieto čiastky a poukáže ich Medzinárodnému fondu. 

2.	Príspevky vybrané za každého cestujúceho a každú tonu nákladu budú vybrané len raz za každú cestu bez ohľadu na to, či táto cesta zahŕňa jednu alebo viac zastávok alebo prestupov.

Článok 13 – Základ pre určenie príspevkov

1.	Príspevky budú určené na základe nasledujúcich princípov:

a)	ciele Medzinárodného fondu musia byť efektívne dosiahnuté;

b)	súťaž v sektore leteckej doprave nesmie byť deformovaná;

c)	konkurenčná schopnosť sektora leteckej dopravy oproti iným typom dopravy nesmie byť negatívne ovplyvnená; a

d)	pokiaľ ide o všeobecné letectvo, náklady na výber poplatkov nesmú byť privysoké v porovnaní s čiastkou týchto príspevkov, pričom sa vezmú do úvahy rozdiely, ktorá existujú v tomto sektore.

2.	Konferencia zmluvných strán určí príspevky spôsobom, ktorý nebude diskriminovať štáty, prevádzkovateľov, cestujúcich, odosielateľov alebo príjemcov nákladu na základe štátnej príslušnosti.

3.	Na základe rozpočtu zostaveného v súlade s článkom 11 odsek 1 a), príspevky budú určené s prihliadnutím na:

a)	horný limit pre náhradu uvedený v článku 18 odsek 2;

b)	potrebu vytvorenia rezerv, ak sa uplatní článok 18 odsek 3;

c)	žiadosti o náhradu, opatrenia pre minimalizáciu alebo zmiernenie škôd a finančnú pomoc v zmysle dohovoru;

d)	náklady a výdavky na administratívu vrátane nákladov a výdavkov, ktoré vznikli v súvislosti so schôdzami Konferencie zmluvných strán;

e)	príjmy Medzinárodného fondu; a

f)	dostupnosť dodatočných prostriedkov pre poskytnutie náhrad v zmysle článku 17 odsek 4.

Článok 14 – Obdobie a sadzba príspevkov

1.	Na svojej prvej schôdzi Konferencia zmluvných strán rozhodne o období a sadzbe príspevkov za cestujúcich a náklad  prepravovaných z územia zmluvného štátu, ktoré budú platené počínajúc dňom, keď dohovor nadobudne účinnosť pre tento zmluvný štát.  Ak zmluvný štát urobí vyhlásenie v zmysle článku 2 odsek 2, počiatočné príspevky budú zaplatené za cestujúcich a náklad,  prepravovaných letmi, na ktoré sa vzťahuje toto vyhlásenie, počínajúc dňom tohto vyhlásenia. Obdobie a sadzba budú rovnaké pre všetky zmluvné štáty.

2.	Príspevky budú určené v súlade s odsekom 1 tak, aby disponibilné prostriedky tvorili 100 % limitu náhrady určeného v článku 18 odsek 2, počas štyroch rokov. Ak disponibilné prostriedky sú považované za dostatočné vo vzťahu k pravdepodobnej náhrade alebo finančnej pomoci, ktorá má byť poskytnutá v dohľadnej budúcnosti, a tvoria 100 % tohto limitu, Konferencia zmluvných strán môže rozhodnúť, že až do nasledujúcej schôdze Konferencie zmluvných strán nebudú zaplatené žiadne ďalšie príspevky pod podmienkou, že obdobie aj sadzba príspevkov budú použité pre cestujúcich a náklad opúšťajúcich, resp. opúšťajúci územie štátu, vo vzťahu ku ktorému dohovor následne nadobudne účinnosť. 

3.	Celková čiastka príspevkov vybraných Medzinárodným fondom počas každého obdobia dvoch po sebe nasledujúcich kalendárnych rokov nepresiahne trojnásobok maximálnej čiastky náhrady podľa článku 18 odsek 2 tohto dohovoru.

4.	S výhradou článku 28, príspevky vybrané prevádzkovateľom pre zmluvný štát nesmú byť použité na poskytnutie náhrady za udalosť, ktorá vznikla pred dňom, keď dohovor nadobudol účinnosť pre tento zmluvný štát. 

Článok 15 – Výber príspevkov

1.	Konferencia zmluvných strán určí v stanovách transparentný, zúčtovateľný a nákladovo efektívny mechanizmus podporujúci výber a poukazovanie príspevkov. Pri určovaní tohto mechanizmu Konferencia zmluvných strán sa pokúsi vyhnúť uloženiu nadmerných bremien. Príspevky, ktoré sú platené pozadu, budú úročené spôsobom určeným v stanovách.

2.	Ak prevádzkovateľ nevyberie alebo nepoukáže príspevky, ktoré vybral, Medzinárodnému fondu, riaditeľ prijme potrebné opatrenia proti tomuto prevádzkovateľovi s cieľom vymôcť od neho dlžnú čiastku. Každý zmluvný štát zabezpečí, aby opatrenie s cieľom vymôcť dlžnú čiastku mohlo byť prijaté v rámci jeho jurisdikcie bez ohľadu na zmluvný štát, v ktorom dlh skutočne vznikol. 

Článok 16 – Povinnosti zmluvných štátov

1.	Každý zmluvný štát príjme primerané opatrenia vrátane uloženia takých sankcií, ktoré sú považované za potrebné, aby bolo zabezpečené, že každý prevádzkovateľ plní svoje povinnosti, aby vyberal a poukazoval príspevky do Medzinárodného fondu.

2.	Každý zmluvný štát zabezpečí, že budú poskytované Medzinárodnému fondu nasledovné informácie:

a)	počet cestujúcich a množstvo nákladu  prepraveného na medzinárodných komerčných letoch z tohto zmluvného štátu;
b)	také informácie o letoch všeobecného letectva, ktoré určila Konferencia zmluvných strán;
c)	totožnosť prevádzkovateľov vykonávajúcich tieto lety.

Tam, kde zmluvný štát urobil deklaráciu podľa článku 2 odsek 2 zabezpečí,  aby boli poskytnuté podrobné informácie o počtoch cestujúcich a množstve nákladu prepraveného na komerčných letoch medzi dvoma letiskami tohto zmluvného štátu, údaje o letoch všeobecného letectva, ktoré určila Konferencia zmluvných strán, a identita prevádzkovateľov takýchto letov. V každom prípade takáto štatistika je prima facie dôkazom o týchto skutočnostiach. 

3.	Ak zmluvný štát neplní povinnosti podľa odseku 2 tohto článku, a to je príčinou straty Kompenzačného fondu medzinárodného civilného letectva, zmluvný štát zodpovedá za túto stratu. Na odporúčanie riaditeľa Konferencia zmluvných strán rozhodne, či zmluvný štát zaplatí túto stratu.

Článok 17 – Prostriedky Medzinárodného fondu

1.	Prostriedky Medzinárodného fondu môžu byť použité len na účely špecifikované v článku 8 odseku 2.

2.	Medzinárodný fond bude vykonávať riadenie a ochranu svojich prostriedkov s najvyššou mierou opatrnosti. Prostriedky budú chránené v súlade so Smernicami pre investície, určenými Konferenciou zmluvných strán podľa článku 9 písm. h). Investície môžu byť realizované len v zmluvných štátoch.

3.	Pre prostriedky Medzinárodného fondu budú vedené účty. Audítori Medzinárodného fondu budú kontrolovať tieto účty a podávať o nich správy Konferencii zmluvných strán.

4.	Ak Medzinárodný fond nebude schopný vyhovieť platným žiadostiam o náhradu z dôvodu výberu nedostatočných príspevkov, môže získať úvery od finančných inštitúcií pre platbu náhrady a môže poskytnúť záruku za tieto úvery.

Kapitola IV

Náhrada z Medzinárodného fondu

Článok 18 – Náhrada

1.	Medzinárodný fond poskytne osobám, ktoré utrpeli škodu na území zmluvného štátu, náhradu za rovnakých podmienok, aké platia pre zodpovednosť prevádzkovateľa. Ak škodu spôsobilo lietadlo inak ako počas medzinárodného letu, náhrada bude poskytnutá, len ak tento zmluvný štát urobil vyhlásenie v zmysle článku 2 odsek 2. Náhrada bude zaplatená len v rozsahu, v akom celková čiastka náhrady škody prevyšuje limit  podľa článku 4. 

2.	Maximálna čiastka náhrady dostupná z Medzinárodného fondu bude 3 000 000 000 zvláštnych práv čerpania pre každú udalosť. Platby poskytnuté podľa odseku 3 a rozdelenie čiastok vymožených podľa článku 25 budú vykonané popri maximálnej čiastke určenej na poskytnutie náhrad.

3.	Ak Konferencia zmluvných strán rozhodne, že poistenie škody pokrytej dohovorom je úplne alebo čiastočne nedostupné pre čiastky poistného krytia alebo kryté riziká, alebo že je dostupné len za cenu, ktorá je nezlučiteľná s ďalším prevádzkovaním leteckej dopravy, či už vo všeobecnosti alebo vo vzťahu k určitému prevádzkovateľovi po vzniku udalosti, ktorá ovplyvnila tohto prevádzkovateľa, Kompenzačný fond medzinárodného civilného letectva v prípade budúcich udalostí spôsobujúcich škodu, za ktoré môže byť poskytnutá náhrada v zmysle tohto dohovoru, zaplatí náhradu škody, za ktorú je zodpovedný dotknutý prevádzkovateľ alebo prevádzkovatelia podľa článkov 3 a 4, pričom táto platba zbaví dotknutého  prevádzkovateľa alebo  prevádzkovateľov tohto záväzku. Konferencia zmluvných strán môže rozhodnúť o poplatku, ktorého zaplatenie zo strany dotknutého  prevádzkovateľa alebo  prevádzkovateľov za poistné obdobie bude podmienkou prijatia opatrenia uvedeného v tomto odseku Medzinárodným fondom. 

Článok 19 – Platby vopred/preddavky a iné opatrenia

1.	Na základe rozhodnutia Konferencie zmluvných strán a v súlade so Smernicami pre poskytovanie náhrad Medzinárodný fond môže vykonať bez zbytočného odkladu platby vopred v prospech  fyzických osôb, ktoré môžu požadovať náhradu škody podľa tohto Dohovoru, s cieľom naplniť okamžité hospodárske potreby týchto osôb. Takéto  platby vykonané vopred sa nepovažujú za uznanie práva na náhradu a môžu byť započítané proti všetkým čiastkam, ktoré budú následne vyplatené Medzinárodným fondom. 

2.	Na základe rozhodnutia Konferencie zmluvných strán a v súlade so Smernicami pre poskytovanie náhrad Medzinárodný fond môže prijať aj iné opatrenia zamerané na minimalizáciu alebo zmiernenie škody spôsobenej udalosťou.

Kapitola V

Osobitné ustanovenia o poskytnutí náhrady a postihu

Článok 20 – Zbavenie zodpovednosti

Ak prevádzkovateľ alebo Medzinárodný fond dokáže, že škodu spôsobilo alebo že k vzniku škody prispelo konanie alebo opomenutie navrhovateľa alebo osoby, od ktorej navrhovateľ odvodzuje svoje práva, s úmyslom spôsobiť škodu alebo bezohľadne s vedomím, že škoda pravdepodobne vznikne, prevádzkovateľ alebo Medzinárodný fond  bude úplne alebo čiastočne zbavený zodpovednosti voči tomuto navrhovateľovi v rozsahu, v akom toto konanie alebo opomenutie spôsobilo škodu alebo prispelo k jej vzniku. 

Článok 21 - Súdne trovy a iné výdavky
1.    Limity predpísané v článkoch 4 a 18 odsek 2 nezabránia súdu v tom, aby prisúdil v súlade so svojím vlastným právom aj zaplatenie všetkých alebo časti súdnych trov a ostatných výdavkov na súdny spor, ktoré vznikli žalujúcej strane vrátane úrokov. 

2.     Odsek 1 nebude platiť, ak čiastka priznanej náhrady škody, bez súdnych trov a ostatných výdavkov na súdny spor, nepresiahne sumu, ktorú prevádzkovateľ ponúkol písomne žalujúcej strane v lehote šiestich mesiacov odo dňa udalosti, ktorá spôsobila škodu, alebo pred začiatkom súdneho konania, ak sa začalo po uplynutí tejto lehoty.

Článok 22 – Prednostná náhrada škody

Ak celková čiastka náhrady škody, ktorá má byť zaplatená, presiahne čiastky dostupné podľa článku 4 a článku 18, odsek 2, celková suma bude rozdelená tak, aby boli najprv úmerne uspokojené nároky súvisiace so smrťou, telesnou a duševnou ujmou. Zvyšok z celkovej sumy určenej na rozdelenie, ak nejaký zostane, bude rozdelený úmerne medzi nároky súvisiace s inou ujmou alebo škodou.

Článok 23 – Dodatočná náhrada škody

1.	Ak celková čiastka náhrady škody presiahne limity platné podľa článku 4 a článku 18 odsek 2, poškodená osoba môže v súlade s týmto článkom požadovať náhradu škody od prevádzkovateľa.

2.	Prevádzkovateľ bude zodpovedný za túto dodatočnú náhradu škody, ak osoba požadujúca náhradu škody dokáže, že prevádzkovateľ alebo jeho zamestnanci prispeli k vzniku udalosti konaním alebo opomenutím s úmyslom spôsobiť škodu alebo bezohľadne s vedomím, že škoda pravdepodobne vznikne.

3.	Ak zamestnanec prispel k vzniku škody, prevádzkovateľ nebude zodpovedný za dodatočnú náhradu škody podľa tohto článku, ak dokáže, že bol vytvorený a zavedený vhodný systém pre výber a monitorovanie jeho zamestnancov. 

4.	Prevádzkovateľ, alebo v prípade právnickej osoby jej vyššie vedenie sa nedopustili bezohľadného konania, ak sa ukáže, že bol vytvorený a zavedený systém pre zabezpečenie splnenia regulačných požiadaviek špecifikovaných v zmysle prílohy 17 Dohovoru o medzinárodnej leteckej doprave (Chicago, 1944) v súlade so zákonmi zmluvného štátu, v ktorom prevádzkovať má hlavné miesto podnikania, alebo ak nemá takéto miesto podnikania, trvalé sídlo.    

Článok 24 – Právo postihu prevádzkovateľa

Prevádzkovateľ bude mať právo postihu vo vzťahu k:

	a) osobe, ktorá sa dopustila činu protiprávneho zasahovania, prípadne  organizovala  alebo financovala takýto čin;

	b)  inej osobe. 

Článok 25 – Právo postihu Medzinárodného fondu

Medzinárodný fond bude mať právo postihu vo vzťahu k:

	a)	osobe, ktorá sa dopustila činu protiprávneho zasahovania, prípadne  organizovala  alebo financovala takýto čin;

	b)	prevádzkovateľovi v prípade splnenia podmienok uvedených v článku 23; a 

	c)	inej osobe.

Článok 26 – Obmedzenia práv postihu

1.	Práva postihu podľa článku 24 písm. b) a článku 25 písm. c) vzniknú, len ak osoba, voči ktorej je postih považovaný, mohla byť krytá poistením dostupným na komerčne primeranom základe. 

2.	Odsek 1 nebude platiť, ak osoba, voči ktorej je požadovaný postih podľa článku 25, písm. c), prispela k vzniku udalosti konaním alebo opomenutím bezohľadne a s vedomím, že pravdepodobne vznikne škoda.  

3.	Medzinárodný fond neuplatní na súde právo v zmysle článku 25 písm. c), ak Konferencia zmluvných strán rozhodne, že by to viedlo k uplatneniu článku 18 odsek 3.

Článok 27 – Oslobodenie od postihu

Právo postihu nebude uplatnené voči vlastníkovi, prenajímateľovi alebo finančníkovi, ktorý si vyhradzuje vlastnícke právo alebo vlastní záložné právo na lietadlo a súčasne nie je prevádzkovateľom, alebo voči výrobcovi, ak tento výrobca dokáže, že splnil záväzné požiadavky týkajúce sa konštrukcie lietadla, jeho motorov alebo komponentov. 

Kapitola VI

Pomoc v prípade udalostí v nezmluvných štátoch

Článok 28 – Pomoc v prípade udalostí v nezmluvných štátoch

Ak prevádzkovateľ, ktorý má hlavné miesto podnikania, alebo ak nemá toto miesto podnikania, svoje trvalé sídlo v zmluvnom štáte, je zodpovedný za škodu, ktorá vznikla v nezmluvnom štáte, Konferencia zmluvných strán môže rozhodnúť v každom jednotlivom prípade, že Medzinárodný fond poskytne finančnú podporu tomuto prevádzkovateľovi. Táto podpora môže byť poskytnutá len:

	a) v súvislosti so škodou, na ktorú by sa vzťahoval dohovor, keby nezmluvný štát bol zmluvným štátom;

	b) ak sa nezmluvný štát zaviaže formou prijateľnou pre Konferenciu zmluvných strán k plneniu ustanovení tohto dohovoru v prípade udalosti, ktorá povedie k vzniku takejto škody;

	c) do maximálnej čiastky pre poskytnutie náhrady uvedenej v článku 18 ods. 2; a

	d) v prípade, že solventnosť zodpovedného prevádzkovateľa bude ohrozená aj v prípade poskytnutia podpory, ak Konferencia zmluvných strán rozhodne, že prevádzkovateľ má dostatočné opatrenia, ktoré ochránia jeho solventnosť.

Kapitola VII

Uplatnenie opravných prostriedkov a súvisiace ustanovenia

Článok 29 – Výlučný opravný prostriedok

1.	Bez toho, aby bola dotknutá otázka, kto sú osoby oprávnené podať žalobu a aké sú ich príslušné práva, každá žaloba o náhradu škody spôsobenú činom protiprávneho zasahovania,  akokoľvek podložená, či už na základe tohto dohovoru, deliktu, zmluvy alebo inak, môže byť podaná len proti prevádzkovateľovi a bude podliehať podmienkam a obmedzeniam zodpovednosti uvedeným v tomto dohovore. Nároky na náhradu tejto škody nebudú vznesené proti žiadnym iným osobám.

2.	Odsek 1 nebude platiť pre žalobu podanú proti fyzickej osobe, ktorá  spáchala čin protiprávneho zasahovania, prípadne organizovala alebo financovala takýto čin.

Článok 30 – Prevod práv osobitného čerpania

Čiastky označené termínom zvláštne práva čerpania v tomto dohovore budú znamenať zvláštne práva čerpania definované Medzinárodným menovým fondom. Prevod týchto čiastok na národné meny sa v prípade súdneho konania vykonaný v súlade s hodnotou týchto mien v zmysle zvláštnych práv čerpania v deň vynesenia rozsudku. Hodnota národnej meny bude vypočítaná pomocou metódy ocenenia, ktorú používa Medzinárodný menový fond pre svoje operácie a transakcie. Hodnota národnej meny zmluvného štátu, ktorý nie je členom Medzinárodného menového fondu, sa vypočíta spôsobom určeným týmto štátom, ktorý vyjadrí v národnej mene zmluvného štátu, pokiaľ je to možné, rovnakú reálnu hodnotu ako čiastky uvedené v článku 4.

Článok 31 – Revízia obmedzení

1.	Ak odsek 2 nižšie neustanovuje inak, sumy predpísané v článku 4 a článku 18 budú revidované riaditeľom Medzinárodného fondu na základe inflačného faktora, ktorý zodpovedá akumulovanej miere inflácie od predchádzajúcej revízie, alebo v prvom prípade po dni nadobudnutia platnosti dohovoru. Hodnotou miery inflácie, ktorá sa použije pri určovaní inflačného faktora, bude vážený priemer ročnej miery rastu alebo poklesu indexov spotrebiteľských cien štátov, ktorých meny zahŕňajú práva osobitného čerpania uvedené v článku 30.

2.	Ak revízia uvedená v predchádzajúcom odseku dospeje k záveru, že inflačný faktor presiahol 10 percent, riaditeľ bude informovať Konferenciu zmluvných strán o zmene obmedzení zodpovednosti. Každá takáto zmena nadobudne účinnosť šesť mesiacov po schôdzi Konferencie zmluvných strán,  ak väčšina zmluvných štátov neoznámi svoj nesúhlas. Riaditeľ okamžite oznámi všetkým zmluvným štátom nadobudnutie účinnosti každej zmeny.

Článok 32 – Fórum

1.	Ak odsek 2 tohto článku neustanovuje inak, žaloby o náhradu škody v zmysle ustanovení tohto dohovoru môžu byť podané len k súdom zmluvného štátu, v ktorom škoda vznikla.

2.	Ak vznikne škoda vo viacerých zmluvných štátoch, žaloby v zmysle ustanovení tohto dohovoru môžu byť podané len k súdom zmluvného štátu, v ktorého  vzdušnom priestore sa lietadlo nachádzalo alebo ktorého  vzdušný priestor sa chystalo opustiť v čase vzniku udalosti. 

3.	Bez toho, aby boli dotknuté odseky 1 a 2 tohto článku, v ktoromkoľvek zmluvnom štáte môže byť podaná žiadosť o predbežné opatrenia vrátane ochranných opatrení, ktoré sú dostupné podľa práva tohto štátu.

Článok 33 – Zásah Medzinárodného fondu

1.	Každý zmluvný štát zabezpečí, aby Medzinárodný fond mal právo zasiahnuť v konaniach o žalobách podaných proti prevádzkovateľovi na svojich súdoch.

2.	Ak odsek 3 tohto článku neustanovuje inak, Medzinárodný fond nebude viazaný rozsudkom alebo rozhodnutím prijatým v konaní, ktorého nebol účastníkom alebo do ktorého nezasiahol.

3.	Ak bude v zmluvnom štáte podaná žaloba proti prevádzkovateľovi, každý účastník tohto konania bude mať právo informovať Medzinárodný fond o tomto konaní. Ak toto oznámenie bolo vykonané v súlade s právom  súdu rozhodujúceho vo veci a v takom čase, aby Medzinárodný fond mal dosť času na zásah do konania, Medzinárodný fond bude viazaný rozsudkom alebo rozhodnutím prijatým v konaní, aj keď doň nezasiahol.

Článok 34 - Uznanie a vykonanie rozsudkov

1.	Ak ustanovenia tohto článku neustanovujú inak, rozsudky vynesené príslušným súdom v zmysle článku 32 po súdnom procese alebo kontumačne (v neprítomnosti) sa stanú v čase, keď budú vykonateľné v zmluvnom štáte tohto súdu, vykonateľnými aj v inom zmluvnom štáte, len čo budú splnené formality požadované týmto zmluvným štátom.

2.	Skutková podstata veci nebude znovu otvorená v žiadnom návrhu na uznanie alebo vykonanie v zmysle tohto článku. 

3.	Uznanie a vykonanie rozsudku môže byť odmietnuté, ak:

a) 	jeho uznanie alebo vykonanie by bolo v zjavnom rozpore s verejným záujmom zmluvného štátu, v ktorom je požadované jeho uznanie alebo vykonanie;

b) 	odporcovi nebolo doručené oznámenie o začatí súdneho konania v čase a spôsobom, ktoré by mu umožnili pripraviť a predložiť obhajobu;

c)   	sa týka predmetu (dôvodu) žaloby, ktorý už medzi tými istými stranami bol predmetom súdneho rozhodnutia alebo rozhodcovského výroku, ktorý bol uznaný za konečný a nezvratný podľa práva zmluvného štátu, kde je požadované jeho uznanie alebo vykonanie; alebo

d) 	rozsudok bol dosiahnutý podvodom jednej zo strán sporu; alebo

e)  	právo na vykonanie rozsudku nie je udelené osobe, ktorá podala žiadosť.

4.	Uznanie a vykonanie rozsudku môže byť odmietnuté aj v prípade, že rozsudok priznáva náhradu škody vrátane výstražnej alebo trestajúcej náhrady škody, ktorá neodškodňuje tretiu osobu za skutočne vzniknutú škodu.

5.	Ak rozsudok je vykonateľný, platba všetkých nákladov vymáhateľných na základe rozsudku sa stane rovnako vymáhateľnou.

Článok 35 – Regionálne a viacstranné dohody
 o uznávaní a vykonávaní rozsudkov

1.	Zmluvné štáty môžu uzatvoriť regionálne a viacstranné dohody týkajúce sa uznávania a vykonávania rozsudkov, ktoré sú v súlade s cieľmi tohto dohovoru, ak tieto dohody nepovedú k nižšej úrovni ochrany pre tretiu osobu alebo odporcu, než aká je poskytovaná v tomto dohovore. 

2.	Zmluvné štáty sa budú navzájom informovať prostredníctvom depozitára o všetkých takýchto regionálnych alebo viacstranných dohodách, ktoré uzatvorili pred alebo po dátume nadobudnutia platnosti tohto dohovoru.

3.	Ustanovenia tejto kapitoly neovplyvnia uznanie alebo vykonanie rozsudku v zmysle týchto dohôd.

Článok 36 – Premlčacia lehota

1.	Právo na náhradu podľa článku 3 zanikne, ak žaloba nebude podaná do dvoch rokov odo dňa udalosti, ktorá spôsobila škodu.

2.	Právo na náhradu škody podľa článku 18 zanikne, ak žaloba nebude podaná, alebo ak oznámenie v zmysle článku 33 odsek 3 nebude vykonané do dvoch rokov odo dňa vzniku udalosti, ktorá spôsobila škodu.

3.	Spôsob výpočtu tohto dvojročného obdobia bude určený v súlade s pravidlami súdu, ktorý rozhoduje vo veci.

Článok 37 – Smrť povinnej osoby

V prípade smrti povinnej osoby žaloba o náhradu škody bude podaná proti osobám, ktoré právoplatne zastupujú pozostalosť tejto osoby, a bude podliehať ustanoveniam tohto dohovoru.

KAPITOLA VIII

Záverečné ustanovenia

Článok 38 – Podpis, ratifikácia, prijatie, schválenie alebo pristúpenie 

1.	Tento dohovor bude otvorený pre podpis v Montreale 2. mája 2009 štátmi, ktoré sa zúčastnili na Medzinárodnej konferencii o leteckom práve v Montreale v dňoch 20. apríla až 2. mája 2009. Po 2. máji 2009 dohovor bude otvorený pre všetky štáty pre podpis v sídle Medzinárodnej organizácie civilného letectva v Montreale až do dňa, keď nadobudne platnosť v súlade s článkom 40.

2.	Tento dohovor bude podliehať ratifikácii štátmi, ktoré ho podpísali.

3.	Každý štát, ktorý nepodpíše tento dohovor, môže kedykoľvek prijať alebo schváliť tento dohovor alebo k nemu pristúpiť.

4.	Listiny o ratifikácii, prijatí, schválení alebo pristúpení budú uložené v Medzinárodnej organizácii civilného letectva, ktorá sa týmto vymenúva za depozitára.

Článok 39 – Regionálne organizácie ekonomickej integrácie

1.	Regionálna organizácia ekonomickej integrácie, ktorá je tvorená suverénnymi štátmi a má právomoc pre niektoré záležitosti riadiace sa týmto dohovorom, môže podobne podpísať, ratifikovať, prijať, schváliť tento dohovor,  alebo k nemu pristúpiť. Regionálna organizácia ekonomickej integrácie bude mať v tom prípade práva a povinnosti zmluvného štátu v rozsahu, v ktorom organizácia má právomoci pre záležitosti riadiace sa týmto dohovorom. Ak počet zmluvných štátov v tomto dohovore, aj vzhľadom na článok 10, je dôležitý, Regionálna organizácia ekonomickej integrácie sa nebude považovať za ďalší zmluvný štát popri jej členských štátoch, ktoré sú zmluvnými štátmi.

2.	Regionálna organizácia ekonomickej integrácie v čase podpísania, ratifikácie, prijatia, schválenia tohto dohovoru alebo v čase pristúpenia k nemu urobí vyhlásenie voči depozitárovi, v ktorom uvedie záležitosti riadiace sa týmto dohovorom, ktoré členské štáty preniesli do právomoci tejto organizácie. Regionálna organizácia ekonomickej integrácie okamžite oznámi depozitárovi všetky zmeny v rozdelení právomocí vrátane nových prenosov právomocí uvedených v deklarácii podľa tohto odseku.

3.	Každý odkaz na „zmluvný štát“ alebo „zmluvné štáty“ v tomto dohovore platí rovnako aj pre Regionálnu organizáciu ekonomickej integrácie, ak to vyžaduje kontext.

Článok 40 – Nadobudnutie platnosti

1. 	Tento dohovor nadobudne platnosť na stoosemdesiaty deň po uložení tridsiatej piatej listiny o ratifikácii, prijatí alebo schválení tohto dohovoru alebo o pristúpení k nemu pod podmienkou, že celkový počet cestujúcich, ktorí v predchádzajúcom roku odleteli z letísk v štátoch, ktoré ratifikovali, prijali alebo schválili tento dohovor, prípadne k nemu pristúpili, je aspoň 750 000 000, ako vyplýva z deklarácií urobených ratifikujúcimi, prijímajúcimi, schvaľujúcimi alebo pristupujúcimi štátmi. Ak v čase uloženia tridsiatej piatej listiny o ratifikácii, prijatí alebo schválení tohto dohovoru alebo o pristúpení k nemu táto podmienka nebude splnená, tento dohovor nadobudne platnosť až na stoosemdesiaty deň po splnení tejto podmienky. Listina uložená Regionálnou organizáciou ekonomickej integrácie sa nebude brať do úvahy pre účely tohto odseku.

2.	Tento dohovor nadobudne účinnosť pre každý štát, ktorý ratifikuje, prijme, schváli tento dohovor alebo k nemu pristúpi po uložení poslednej listiny o ratifikácii, prijatí alebo schválení tohto dohovoru alebo o pristúpení k nemu, na deväťdesiaty deň po uložení jeho listiny o ratifikácii, prijatí alebo schválení alebo pristúpení.

3.	Štát v čase uloženia jeho listiny o ratifikácii, prijatí, schválení alebo pristúpení vyhlási celkový počet cestujúcich, ktorí v predchádzajúcom roku odleteli z letísk na jeho území v rámci medzinárodných komerčných letov. Vyhlásenie v článku 2 ods. 2 bude obsahovať počet domácich cestujúcich v predchádzajúcom roku, pričom tento počet sa vezme do úvahy pre účely určenia celkového počtu cestujúcich požadovaného odsekom 1.

4.	Pri týchto vyhláseniach sa štát bude snažiť nebrať do úvahy cestujúcich, ktorí sa už vydali  z letiska v zmluvnom štáte na cestu, ktorej súčasťou je jedna alebo niekoľko zastávok alebo prestúpení. Tieto vyhlásenia môžu byť príležitostne zmenené tak, aby vyjadrovali počty cestujúcich v nasledujúcich rokoch. Ak vyhlásenie nebude zmenené, bude sa predpokladať, že počet cestujúcich sa nezmenil.

Článok 41 – Vypovedanie dohovoru

1.	Každý zmluvný štát môže vypovedať tento dohovor písomným oznámením adresovaným depozitárovi.

2.	Výpoveď nadobudne účinnosť rok po dni prijatia oznámenia depozitárom; pokiaľ ide o škodu uvažovanú v článku 3, vyplývajúcu z udalostí, ktoré nastali pred uplynutím tejto jednoročnej lehoty, a príspevky potrebné pre krytie tejto škody, tento dohovor bude platiť ďalej, ako keby nebol vypovedaný.

Článok 42 – Ukončenie

1.	Tento dohovor prestane platiť v deň, keď počet zmluvných štátov sa zníži pod osem alebo v skorší deň, o ktorom rozhodne Konferencia zmluvných strán dvojtretinovou väčšinou štátov, ktoré nevypovedali tento dohovor.

2.	Štáty, ktoré sú viazané týmto dohovorom v deň pred dňom, keď prestane platiť, umožnia medzinárodnému fondu, aby vykonával svoje funkcie opísané v článku 43 tohto dohovoru, a viazané týmto dohovorom len na tento účel.

Článok 43 – Zrušenie Medzinárodného fondu

 1.	Ak tento dohovor prestane platiť, Medzinárodný fond bude napriek tomu:

(a)  plniť svoje záväzky, pokiaľ ide o každú udalosť, ktorá vznikne pred skončením platnosti tohto dohovoru, a všetky úvery získané v zmysle odseku 4 článku 17 v čase, keď tento dohovor ešte platil; a

(b)	bude mať právo uplatniť svoje práva na príspevky v rozsahu, v ktorom sú tieto príspevky potrebné pre splnenie záväzkov podľa písmena a), vrátane výdavkov na administratívu Medzinárodného fondu, ktoré sú potrebné na tento účel.

2.	Konferencia zmluvných strán prijme všetky opatrenia potrebné pre zrušenie Medzinárodného fondu, vrátane spravodlivého rozdelenia celého zvyšného majetku na účel zhodný s cieľmi tohto dohovoru a v prospech osôb, ktoré prispievali do Medzinárodného fondu.

3.	Pre účely tohto článku Medzinárodný fond zostane právnickou osobou.

Článok 44 – Vzťah k iným zmluvám

1.	Ustanovenia tohto dohovoru budú mať prednosť pred inými ustanoveniami v nasledujúcich listinách, ktoré by inak boli použiteľné pre škodu krytú týmto dohovorom:

	a)	Dohovor o škodách spôsobených zahraničnými lietadlami tretím osobám 		na povrchu, podpísaný v Ríme 7. októbra 1952; alebo
	
	b)	Protokol o zmene Dohovoru o škodách spôsobených zahraničnými 			lietadlami tretím osobám na povrchu, podpísaného v Ríme 7. októbra 			1952, podpísaný v Montreale 23. septembra 1978.

Článok 45 – Štáty s viac ako jedným právnym systémom

1.	Ak štát má dva alebo viacero územných celkov, v ktorých platia rôzne právne systémy pre záležitosti riešené týmto dohovorom, v čase podpísania, ratifikácie, prijatia, schválenia alebo pristúpenia môže vyhlásiť, že tento dohovor bude platiť pre všetky jeho územné celky alebo len pre jeden alebo niektoré z nich, a môže kedykoľvek pozmeniť toto vyhlásenie predložením ďalšieho vyhlásenia.

2.	Každé takéto vyhlásenie bude oznámené depozitárovi a bude výslovne uvádzať územné celky, pre ktoré platí tento dohovor.

3.	V prípade vyhlásenia urobeného podľa článku 2 ods. 2 zmluvným štátom s dvoma alebo viacerými územnými celkami, v ktorých platia rôzne právne systémy, tento zmluvný štát môže vyhlásiť, že tento dohovor bude platiť pre škody spôsobené tretím osobám, ktoré vzniknú vo všetkých jeho územných celkoch alebo v jednom alebo niekoľkých z nich, a môže kedykoľvek pozmeniť toto vyhlásenie predložením ďalšieho vyhlásenia.

4.	Vo vzťahu k zmluvnému štátu, ktorá urobil vyhlásenie podľa tohto článku:

a) 	odkaz v článku 6 na „zákon štátu“ bude znamenať odkaz na právo príslušného územného celku tohto štátu; a

b)	odkazy v článku 30 na „národnú menu“ budú znamenať odkazy na menu príslušného územného celku tohto štátu.

Článok 46 – Výhrady a vyhlásenia

1.	Voči tomuto dohovoru nesmie byť vznesená žiadna výhrada, ale vyhlásenia povolené článkom 2 ods. 2, článkom 39 ods. 2, článkom 40 ods. 3 a článkom 45 môžu byť urobené v súlade s týmito ustanoveniami.

2.	Každé vyhlásenie alebo každé odvolanie vyhlásenia urobeného na základe tohto dohovoru bude písomne oznámené depozitárovi.

Článok 47 – Funkcie depozitára

Depozitár okamžite oznámi všetkým signatárom a zmluvným štátom:

a)	každé nové podpísanie tohto dohovoru a dátum jeho podpísania;

b)	každé uloženie listiny o ratifikácii, prijatí, schválení alebo pristúpení a dátum jej 	uloženia;

c)	dátum nadobudnutia platnosti tohto dohovoru;

d)	dátum nadobudnutia platnosti každej revízie limitov zodpovednosti určených na 	základe tohto dohovoru;

e)	každé vyhlásenie alebo jeho zmenu, spolu s dátumom vyhlásenia alebo jeho 	zmeny;

f)	odvolanie vyhlásenia a dátum jeho odvolania;

g)	každé vypovedanie spolu s dátumom vypovedania a dátumom jeho účinnosti; a

h)	ukončenie tohto dohovoru.

NA DôKAZ ČOHO dolupodpísané osoby, riadne oprávnené na tento účel, podpísali tento dohovor. 
 
DANÉ v Montreale 2. mája dvetisícdeväť v anglickom, arabskom, čínskom, francúzskom, ruskom a španielskom jazyku. Všetky texty sú rovnako autentické, pričom táto autentickosť nadobudne účinnosť po overení vzájomného súladu textov Sekretariátom Konferencie so zodpovednosťou Prezidenta Konferencie do deväťdesiatich dní od podpísania tohto dohovoru. Tento dohovor zostane uložený v archíve Medzinárodnej organizácie civilného letectva a depozitár pošle jeho úradne overené kópie všetkým zmluvným štátom tohto dohovoru, ako aj všetkým zmluvným štátom Dohovoru a Protokolu uvedených v článku 44.

- KONIEC -